Toplovodni kamini so primerni za tiste, ki želijo z lesom ogrevati celoten objekt in na ta način svoj kamin maksimalno izkoristiti. Motiv za odločitev so pogosto tudi lastna drva, ki so na ta način zelo ugoden energent v primerjavi s kurilnim oljem, elektriko ali plinom. Običajno priporočamo, da je kamin sekundarni ogrevalni vir in služi kot pomoč primarni ogrevalni napravi (toplotna črpalka, plinska peč, kotel na drva ali olje). Toplovodnega kamina namreč ne moremo kuriti na daljavo in drva je potrebno nalagati vsaj 2x dnevno (odvisno od dimenzioniranja naprave in potreb po ogrevanju). V primeru, da je toplovodni kamin edini vir ogrevanja, je potrebno izbrati močnejšo napravo, ki jo kurite redno preko celotnega dneva.